CELEX: 32014R1038
Language: bg
Date: 2014-09-25 00:00:00
Title: Регламент за изпълнение (ЕС) № 1038/2014 на Комисията от 25 септември 2014 година относно класирането на някои стоки в Комбинираната номенклатура

1.10.2014   
            
            
               BG
            
            
               Официален вестник на Европейския съюз
            
            
               L 287/14
            
         РЕГЛАМЕНТ ЗА ИЗПЪЛНЕНИЕ (ЕС) № 1038/2014 НА КОМИСИЯТА
   от 25 септември 2014 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или добавя допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани в кодовете по КН, посочени в колона 2, на основание на посоченото в колона 3 от същата таблица.
            
         
               (4)
            
            
               Целесъобразно е да се предвиди обвързващата тарифна информация, издадена по отношение на обхванатите от настоящия регламент стоки, която не е в съответствие с настоящия регламент, да може да продължи да бъде използвана от титуляря за известен период от време в съответствие с член 12, параграф 6 от Регламент (ЕИО) № 2913/92 на Съвета (2). Този период следва да бъде определен на три месеца.
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кодовете по КН, посочени в колона 2 от същата таблица.
   Член 2
   Обвързващата тарифна информация, която не е в съответствие с настоящия регламент, може да продължи да бъде използвана в съответствие с член 12, параграф 6 от Регламент (ЕИО) № 2913/92 за срок от три месеца от датата на влизане в сила на настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 25 септември 2014 година.
      
         
            За Комисията,
         
         
            от името на председателя,
         
         Heinz ZOUREK
         
            Генералнен директор на Генерална дирекция „Данъчно облагане и митнически съюз“
         
      
   
   
      (1)  ОВ L 256, 7.9.1987 г., стр. 1.
   
      (2)  Регламент (ЕИО) № 2913/92 на Съвета от 12 октомври 1992 г. за създаване на Митнически кодекс на Общността (ОВ L 302, 19.10.1992 г., стр. 1).
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Пластмасова тръба с дължина 142 cm с пластмасов балон в единия край (т.нар. „балонен катетър“).
                              Проксималният сегмент на катетъра е с диаметър 0,63 mm, изработен е от материал от типа „Hypotube“ и има покритие от политетрафлуороетилен (PTFE).
                              Дисталният сегмент на катетъра е с диаметър от 0,79 до 1,02 mm, изработен е от поли(етер-блок-амид) (PEBA) и е с покритие от хидрофилен материал.
                              Балонът е дължина от 6 до 27 mm и с диаметър от 2 до 5 mm.
                              Тръбата е с луер конектор, има атравматичен (гъвкав) връх и две златни маркиращи ленти.
                              Луер конекторът дава възможност за свързване на тръбата с устройство за надуване, което се използва за надуване на балона.
                              Атравматичният връх се използва за придвижване на катетъра по вена през тялото и за навлизане в коронарната артерия. Когато катетърът достигне правилното място в коронарната артерия, балонът се надува, така че мастните отлагания (атеросклеротичната плака) се притискат към стената на вената. Чрез притискането на плаката вътрешният диаметър на вената се увеличава.
                              Маркиращите ленти дават възможност да се установи точното местоположение на атравматичния връх в тялото.
                              Балонният катетър се изважда от тялото и се изхвърля след третирането.
                              Изделието е представено в опаковка и е стерилизирано.
                           
                        
                      (1) Вж. изображение 1.
               
               
                  9018 39 00
               
               
                  Класирането се определя от разпоредбите на общи правила 1 и 6 за тълкуване на Комбинираната номенклатура и от текстовете на кодове по КН 9018 и 9018 39 00.
                  Като се имат предвид обективните характеристики на изделието, а именно комбинацията от балон, атравматичен връх, златни маркиращи ленти и луер конектор, тръбата при представяне може да бъде определена като инструмент или апарат от глава 90, използван в медицината.
                  Класирането в позиция 9021 е изключено, тъй като тръбата не се имплантира в организма, с цел да се компенсира недостатък или недъг, а се отстранява след третирането.
                  Поради това продуктът трябва да бъде класиран в код по КН 9018 39 00 като катетър (вж. също Обяснителните бележки към Хармонизираната система (ОБ към ХС) за позиция 9018, група I).
               
            
                  
                              2.
                           
                           
                              Пластмасова извита тръба (т.нар. „насочващ катетър“) с вътрешен диаметър от 1,47 mm до 2,29 mm и дължина 100 cm с рентгеноконтрастен маркер и атравматичен (гъвкав) връх.
                              Изделието включва плоска секция с интерлокова (двойнолицева) плетка от неръждаема стомана, капсулована в пластмасов материал (PEBA, полифталамид (PPA), найлон) и има покритие от смазочно вещество, нанесено върху вътрешната повърхност от силиций на насочващия катетър.
                              Насочващият катетър позволява чрез вена да се достигне до коронарната артерия. Насочващият катетър може да насочва други апарати към артерията.
                              Рентгеноконтрастният маркер дава възможност да се установи точното местоположение на атравматичния връх в тялото.
                              Насочващият катетър се изважда от тялото и се изхвърля след третирането.
                              Изделието е представено в опаковка и е стерилизирано.
                           
                        
                      (1) Вж. изображение 2.
               
               
                  9018 39 00
               
               
                  Класирането се определя от разпоредбите на общи правила 1 и 6 за тълкуване на Комбинираната номенклатура и от текстовете на кодове по КН 9018 и 9018 39 00.
                  Като се имат предвид обективните характеристики на изделието, а именно комбинацията от извита тръба, рентгеноконтрастен маркер, атравматичен връх и покритие от смазочно вещество, тръбата при представяне може да бъде определена като инструмент или апарат от глава 90, използван в медицината.
                  Класирането в позиция 9021 е изключено, тъй като тръбата не се имплантира в организма, с цел да се компенсира недостатък или недъг, а се отстранява след третирането.
                  Поради това продуктът трябва да бъде класиран в код по КН 9018 39 00 като катетър (вж. също Обяснителните бележки към Хармонизираната система (ОБ към ХС) за позиция 9018, група I).
               
            
                  
                              3.
                           
                           
                              Гъвкав метален тел (т.нар. „насочващ тел“) с диаметър 0,35 mm и дължина от 180 до 300 cm с два рентгеноконтрастни маркера и заоблен връх.
                              Телът е изработен от метална сплав за биомедицинска употреба и има проксимално покритие от политетрафлуороетилен (PTFE) и дистално покритие от силикон или хидрофилен материал.
                              Рентгеноконтрастните маркери дават възможност да се установи точното местоположение на тела в тялото.
                              Телът се използва за направляване и позициониране на устройства за интервенции в коронарната артерия.
                              Насочващият тел се изважда от тялото и се изхвърля след третирането.
                              Изделието е представено в опаковка и е стерилизирано.
                           
                        
                      (1) Вж. изображение 3.
               
               
                  9018 39 00
               
               
                  Класирането се определя от разпоредбите на общи правила 1 и 6 за тълкуване на Комбинираната номенклатура и от текстовете на кодове по КН 9018 и 9018 39 00.
                  Като се имат предвид обективните характеристики на изделието, а именно комбинацията от конструкцията и рентгеноконтрастните маркери, телът при представяне може да бъде определен като инструмент или апарат от глава 90, използван в медицината.
                  Класирането в позиция 9021 е изключено, тъй като телът не се имплантира в организма, с цел да се компенсира недостатък или недъг, а се отстранява след третирането.
                  Поради това продуктът трябва да бъде класиран в код по КН 9018 39 00 като телени водачи (вж. също Обяснителните бележки към Хармонизираната система (ОБ към ХС) за позиция 9018, група I).
               
            
                  
                              4.
                           
                           
                              Управлявано ръчно устройство за надуване, изработено от високоякостен поликарбонат и оборудвано с манометър и скала за обем. То има шлангов конектор за високо налягане (от вида „луер“) и може да осигури надуване с прецизно регулиране на налягането до 20 атмосфери (atm).
                              Устройството е предназначено за използване в медицинска среда за надуване и изпразване на балонни катетри.
                              Манометърът се използва за наблюдение на налягането във вътрешността на балонния катетър, когато той се надува или изпразва, и по време на хирургична интервенция.
                              Скалата за обем показва количеството течност (максимум 20 ml), която се вкарва чрез налягане в катетъра, както и количеството течност, която изтича свободно обратно при изпразване на балона.
                              Луер конекторът дава възможност за свързване на устройството за надуване с балонния катетър.
                              Устройството е предвидено за употреба само при един пациент и се изхвърля след третирането.
                              Изделието е представено в опаковка и е стерилизирано.
                           
                        
                      (1) Вж. изображение 4.
               
               
                  9018 90 84
               
               
                  Класирането се определя от общи правила 1 и 6 за тълкуване на Комбинираната номенклатура и от текстовете на кодове по КН 9018, 9018 90 и 9018 90 84.
                  Тъй като в катетъра се вкарва чрез налягане малко количество течност, което след това изтича свободно обратно, устройството не изпомпва нито пък изтласква непрекъснато обеми от течности (вж. Обяснителните бележки към Хармонизираната система (ОБ към ХС) за позиция 8413, параграф 1). Вследствие на това е изключено класиране в позиция 8413 като помпа за течности.
                  Като се имат предвид обективните характеристики на изделието, а именно комбинацията от конструкцията, прецизното регулиране на налягането, използваното малко количество течност и конекторът от вида „луер“, изделието при представяне може да бъде определено като инструмент или апарат от глава 90, използван в медицината (вж. също Обяснителните бележки към Хармонизираната система (ОБ към ХС) за позиция 9018, параграф 5).
                  Класирането в позиция 9021 е изключено, тъй като изделието не е предназначено за носене в ръка, върху тялото или за имплантиране в организма, с цел да се компенсира недостатък или недъг.
                  Поради това продуктът трябва да бъде класиран в код по КН 9018 90 84 като други медицински, хирургически, зъболекарски или ветеринарни инструменти.
               
            
         Изображение 1
      
      
         Изображение 2
      
      
         Изображение 3
      
      
         Изображение 4
      
      
         (1)  Изображенията са само за информация.